فاطمة بانو أولا تحيحيت (زيادة فتمنار ف 1969) مغنية وممثلة أمازيغية مغربية تتغني بتاشيلحيت. تزادت فاطمة بانو عام 1969 فتمانار فمنطقة حاحا فالنواحي ديال الصويرة وهادشي علاش تلقبات بتحيحيت لي تتعني بدارجة لمرا اللي من حاحا. كبرات وسط عائلة ديال 7 ديال لخوت دراري وبززو عليها تزوج واخا كان عمرها غير 8 سنين بواحد الراجل كبير فعمرو 60 عام. طلقات منو و عاودات تزوجات بواحد من ولاد عمها ولكن طلقات عوتاني ملي كان فعمرها 15 عام وعندها دريا. دارت فعام 1986 ݣروپ ديالها وخدمات مع فنانين كبار بحال الحاج عمر واهروش و آيت بونصير. شاركات فاطمة تحيحيت فبزاف ديال المهرجانات فلمغريب بحال مهرجان تيميار فأݣادير وفبرا ديال لمغربب بحال فرنسا وأندونيسيا ولميريكان والسعودية. شاركات فالتمتيل حتا هوا وبانت فبزاف ديال لأفلام و لمسلسلات لمغريبية بحال فيلم المحبة الزايدة (2014) و مسلسل أمان إروفان (2016). ليلى شاكر فاطنة بنت الحسين تاشينويت "الفنانة تيحيحيت: تزوجت في سن 8 من رجل عمره 60 سنة وكنت اناديه "باجَدِّي"!". alyaoum24.com (بلعربية). 2015-01-30. "الفنانة الحاجة فاطمة تحيحيت في حوار". chtoukapress.com (بلعربية). 2011-01-14.